Ariana Grande

**Ariana Grande-Butera** (26-iyun 1993-yilda tugʻilgan) amerikalik qoʻshiqchi va aktrisadir. U oʻz karyerasi davomida koʻplab yutuqlarga, jumladan ikki marta Grammy mukofotiga, bir marta Brit mukofotiga, ikki marta ''Billboard'' Music Awardsga, uch marta American Music Awards va toʻqqiz marta MTV Video Music Awardsga loyiq topilgan.

Floridaning Boca Raton shahrida tugʻilgan Grande musiqiy faoliyatini ilk bor oʻn besh yoshida 2008-yilda Broadway teatrida sahnalashtirilgan *[[13]]* nomli myuzikl bilan boshlagan. U Nickelodeon telekanali orqali efirga uzatilgan *[[Victorious]]* (2010—2013) va *[[Sam & Cat]]* (2013—2014) teleseriallaridagi Cat Valentine roli bilan shuhrat qozongan. Keyinchalik, uning YouTubedagi kaver versiyada kuylangan ashulalarini payqagan Republic Records studiyasi u bilan 2011-yilda shartnoma imzolaydi. Uning pop va R&B janrlaridagi *[[Yours Truly]]* (2013) nomli debyut albomi AQSh ''Billboard'' 200 chartida birinchi raqamli albom boʻldi va albomning „The Way“ singli esa ''Billboard'' Hot 100 chartida top oʻntalikka kirdi.

Grande oʻzining ikkinchi va uchinchi studiya albomlari sanalmish *[[My Everything]]* (2014) va *[[Dangerous Woman]]* (2016) albomlarida pop va R&B janrlarini davom ettiradigan EDM elementlaridan foydalandi. Albomlardan birinchisi global miqyosda muvaffaqiyat qozondi va albomning „Problem“, „Break Free“ va „Bang Bang“ singllari *Billboard* 200 chartida top oʻntalikka kirdi; ikkinchisi Birlashgan Qirollik albomlari chartida toʻrtta ketma-ket birinchi raqamli albomlarning biri boʻldi. Shaxsiy kurashlari uning trap elementlaridan foydalangan toʻrtinchi va beshinchi studiya albomlari boʻlmish *[[Sweetener]]* (2018) va *[[Thank U, Next]]* (2019) larga taʼsir koʻrsatdi hamda albomlarning har ikkisi ham tanqidiy, ham tijoriy jihatdan muvaffaqiyat qozondi. *Sweetener* albomi Grammyning „Eng yaxshi pop vokal albomi“ nominatsiyasiga loyiq topildi, *Thank U, Next* albomi esa koʻplab streaming xizmatlarida rekord oʻrnatdi va Grammyning „Yil albomi“ nominatsiyasiga sazovor boʻldi. „Thank U, Next“, „7 Rings“ va „Break Up with Your Girlfriend, I'm Bored“ singllari *Billboard* Hot 100 chartida ilk uchtalikni band qildi hamda Grade bir vaqtning oʻzida ham tarixda buni amalga oshirgan ilk artist boʻldi, ham UK Singles Chart roʻyxatida rekordini yangiladi. Uning 2020-yilda Justin Bieber bilan birga ijro etilgan „Stuck with U“ hamda Lady Gaga bilan birga ijro etilgan „Rain on Me“ ashulalari Hot 100 chartidagi birinchi raqamli debyut rekordini yangilashga koʻmaklashdi, hatto yuqoridagi singllardan ikkinchisi unga Grammyning „Eng yaxshi pop duo/group ijrochisi“ nominatsiyasini olib keldi. Grandening R&B janridagi navbatdagi oltinchi studiya albomi *[[Positions]]* (2020) va uning xuddi shu nomdagi albom treki ham AQSh, ham Buyuk Britaniya musiqiy chartlarida birinchi raqamli albom boʻldi. 2021-yilda Grande „Save Your Tears“ ashulasidagi The Weeknd bilan duetidan soʻng, oltinchi marotaba AQShning birinchi raqamli singlini qozondi.

## Hayoti
Ariana Grande-Butera 26-iyun 1993-yilda Florida shtatining Boca Raton shahrida tugʻilgan. Uning onasi Joan Grande boʻlib, aloqa va xavfsizlik uskunalari ishlab chiqaruvchi shirkat boʻlmish Hose-McCann Communications shirkati bosh ijrochi direktori, otasi esa Edward Butera boʻlib, Boca Ratondagi grafik dizayn bilan shugʻullanuvchi firma egasi boʻlgan. Grandening kelib-chiqishi italiyalik boʻlib, u oʻzini italyan amerikalik, deb taʼriflaydi. Uning Frankie Grande ismli katta oʻgay akasi ham bor boʻlib, u qiziqchi va produserdir. Grande, shuningdek, ona tomondan buvisi Marjorie Grande bilan yaqin munosabatda hisoblanadi. Uning oilasi tugʻilishidan avval New Yorkdan Floridaga koʻchib kelgan hamda Grande sakkiz yoki toʻqqiz yosh boʻlganida ajrashishgan.

## Faoliyati

### 2008—2012-yillar: Muqaddima va ''Victorious''

Nickelodeon telekanalida efirga uzatilgan teleserialdagi rolidan avval Grande Broadway teatrida 2008-yilda sahnalashtirilgan *13* nomli myuziklda Charlotte personajini ijro etadi. U myuziklga qoʻshilganda, tahsil olayotgan maktabi — North Broward maktabidagi darslarda ishtirok eta olmaydi, ammo oʻqishni davom ettirdi; maktab unga tahsil olishi uchun materiallar yuborib turdi. U, shuningdek, boʻsh vaqtlarida New York shahrida joylashgan „Birdland“ jaz klubida qoʻshiq kuylab turgan.

2010-yildan 2013-yilgacha Grande Nickelodeon telekanalida efirga uzatilgan shou — *[[Victorious]]*da Cat Valentine qahramonini jonlantiradi. Uning roli Grandega oʻsmirlar idoli statusiga ega boʻlishida koʻmaklashdi, ammo u koʻproq musiqiy karyeraga qiziqib, aktyorlikni „zavqli, lekin musiqa har doim men uchun birinchi boʻlgan“ deya taʼrifladi. 2012-yilning avgustida Nickelodeon *Victorious* teleseriali uch faslgacha davom etishini eʼlon qiladi. Biroq, shu oyning soʻngida, Nickelodeon *[[Sam & Cat]]* nomli spin-off shou efirga uzatilishini eʼlon qiladi. Bu shouda *Victorious* serialidagi Grande bilan *[[iCarly]]* serialidagi Jennette McCurdy birlashishadi. Ular *Sam & Cat* shousida Cat Valentine va Sam Puckett oʻlaroq rollarini oʻynashadi.

Garchi *Sam & Cat* Nickelodeon uchun muvaffaqiyatli shou boʻlgan boʻlsa-da, Grandening musiqiy karyerasi va boshqa muammolari tufayli shou 2014-yilning 13-iyulida bekor qilinadi. Shouning soʻnggi qismi 17-iyulda efirga uzatiladi.

### 2013—2015-yillar: ''Yours Truly'' va ''My Everything''

Grande oʻzining debyut albomi boʻlmish *[[Yours Truly]]* (dastlab nomi *Daydreamin*' boʻlgan) uchun uch yil vaqt sarflaydi. U ushbu albomni 2013-yilning iyunida niholaydi, 2013-yilning avgustida esa chiqariladi. 2013-yilning sentyabrida bu albom AQSh ''Billboard'' 200 albomlar chartida birinchi raqamli albom boʻldi va ilk haftaning oʻzidanoq 138 000 ta nusxada sotildi. Bu Grandeni Keshadan keyin ilk albomidanoq chartda birinchi raqamni band qilgan ilk ayol artistga aylantirdi. Albomning ilk singli — „The Way“ pitsburglik rapper Mac Miller bilan birga ijro etilgan boʻlib, 2013-yilning 26-martida chiqarilgan. Ushbu ashula chiqarilganidan boshlab hisoblaganda, 48 soat ichida 120 000 ta nusxada sotildi, ochilish haftasida esa 219 000 tadan oshiq nusxada sotildi. Shuningdek, birinchi albom singllari oʻlaroq „Baby I“ va „Right There“ singllari ham chiqarilgan.

2014-yilning yanvarida Grande ikkinchi studiya albomi ustida ishlashni boshlaydi. U albomni 2014-yilning martida nihoyalaydi. Albomning birinchi singli „Problem“ boʻlib, bu ashula avstraliyalik rapper Iggy Azalea bilan birga kuylangan. Bu tarona 27-aprelda 2014 Radio Disney Music Awards taqdimotida premyera qilingan. Albomning ikkinchi singli „Break Free“ rus—olmon produser Zedd bilan birga ijro etilgan boʻlib, qoʻshiq premyerasi 2-iyulda, MTV telekanalida efirga uzatiladigan *[[Total Request Live]]* shousining *Total Ariana Live* deb nomlangan bir kunlik epizodida boʻlib oʻtadi. 2014-yil 28-iyulda Grande 25-avgustda chiqarilishi kutilayotgan *[[My Everything]]* albomi nomini eʼlon qiladi. 2015-yilning fevralida Grande *My Everything* albomini ommalashtirish maqsadida ilk umumjahon turnesi boʻlgan The Honeymoon Tourni amalga oshirdi va bu turne davomida Shimoliy Amerika, Yevropa, Osiyo va Janubiy Amerika mamlakatlarida safarda boʻldi.

### 2015—2017-yillar: ''Dangerous Woman''

Grande uchinchi studiya albomi boʻlmish *[[Dangerous Woman]]* („Xavfli ayol“; dastlab nomi *Moonlight* („Oy nuri“) boʻlgan, keyinchalik nomini hozirgi nomga oʻzgartirgan) uchun qoʻshiqlar yozishni 2015-yilda boshlaydi. Ushbu albom 2016-yil 20-mayda chiqarildi hamda *Billboard* 200 chartida ikkinchi raqamli albom boʻldi. Shu yilning oktyabrida u albomning dastlab chiqishli singli boʻlgan „Focus“ni chiqardi; ashula *Billboard* Hot 100 chartida top yettinchi hit qoʻshiq boʻldi. Keyingi oyda amerikalik qoʻshiqchi Who Is Fancy oʻzining Grande va Meghan Trainor bilan birga ijro etgan „Boys Like You“ nomli ashulasini chiqardi. Keyinchalik, Grande ingliz ashulachisi Nathan Sykesning 2016-yil yanvarda chiqarilgan *[[Unfinished Business]]* studiya solo albomidagi „Over and Over Again“ ashulasining remiks versiyasini taqdim etadi. U, shunungdek, bosh rollarni Ben Stiller va Owen Wilson jonlantirgan komediya janridagi kartina boʻlmish *[[Zoolander 2]]* filmida epizodik rolda koʻrinish berdi. Albomning keyinchalik chiqishli singli boʻlgan (albom nomi *Moonlight*dan *Dangerous Woman*ga oʻzgargandan soʻng) „Dangerous Woman“ 2016-yil 11-martda chiqarildi hamda bu ashula *Billboard* Hot 100 chartida sakkizinchi raqamli qoʻshiq boʻldi. Albomning ikkinchi va uchinchi singllari — „Into You“ va „Side to Side“, mos ravishda chartda oʻn uchinchi va toʻrtinchi raqamli qoʻshiq boʻldi. Umuman olganda, albom tanqidchilar tomonidan xush qarshilandi. Albomni targʻib qilish maqsadida Grande 2016 ''Billboard'' Music Awards va MTV Video Music Awards taqdimotlarida qatnashdi. U, shuningdek, *[[Saturday Night Live]]* teledasturida ham boshlovchi, ham mehmon sifatida koʻrinish berdi. Grande 2017-yilda Dangerous Woman Tour davomida koʻplab mamlakatlarda, jumladan Shimoliy va Janubiy Amerika, Yevropa va Osiyoda boʻldi. 2017-yil 22-may sanasida Grandening Buyuk Britaniyaning Manchester shahrida joylashgan Manchester arenasidagi konsertida sodir boʻlgan portlash haqida koʻplab xabarlar paydo boʻldi. Politsiya maʼlumotiga koʻra, portlashda 22 kishi halok boʻlgan, 59 kishi esa jarohatlangan. Portlashdan soʻng, Grande turne safarining qolgan qismini toʻxtatdi hamda 4-yun kuni „One Love Manchester“ deb nomlangan yordam konsertini oʻtkazib, portlash qurbonlari va jabrlangan oilalarga yordam boʻlishi uchun $23 million miqdorda mablagʻ yigʻdi.

### 2018—2020: S''weetener'', ''Thank U, Next'' va ''Positions''
Grande 2016-yilda Pharrell Williams bilan toʻrtinchi albomi *[[Sweetener]]* uchun ashulalar yozishni boshladi, ammo „Manchesterda sodir boʻlgan hodisalar loyiha umidini keskin oʻzgartirdi“. Grande 2018-yil aprel oyida *Sweetener* albomining chiqishli singli oʻlaroq „No Tears Left to Cry“ qoʻshigʻini chiqardi va bu ashula *Billboard* Hot 100 chartida top uchinchi raqamni egallagan boʻlib, buning ortidan Grande ilk toʻrt albomining ilk singli ham Hot 100 roʻyxatida top oʻntalikka kirgan yagona artistga aylandi. Yaʼni, uning „The Way“ (*Yours Truly* albomidan), „Problem“ (*My Everything* albomidan), „Dangerous Woman“ (*Dangerous Woman* albomidan) va „No Tears Left to Cry“ singllari mos ravishda chartlarda 10-, 3-, 10- va 3-oʻrinlarni egallagan. *Sweetener* albomi chiqarilganidan olti oy oʻtgach, Grande beshinchi studiya albomi — *[[Thank U, Next]]*ni chiqardi. Keyinchalik, 2020-yilda uning oltinchi studiya albomi — *[[Positions]]* chiqarildi.

## Shaxsiy hayoti
Ariana Grande 2018-yilning mayida qiziqchi Pete Davidson bilan uchrashishni boshlaydi hamda 2018-yilning 11-iyunida koʻplab axborot vositalari Davidson va Grande unashtirilganligi haqida xabar berishdi. Ularning munosabati 2018-yilning oktyabrida nihoyalangan.

2019-yilning noyabrida Grande senator Bernie Sandersning ikkinchi prezidentlik saylovini qoʻllab-quvvatlashini bildirdi.

2020-yilning dekabrida Grande koʻchmas mulk agenti Dalton Gomez bilan munosabat oʻrnatdi. Ular 2021-yilning may oyi oʻrtalarida turmush qurishdi.

## Filmografiyasi
### Film

### Televideniye

### Web seriallar

## Sahna

## Diskografiyasi

### Studiya albomlari
* *[[Yours Truly]]* (2013)
* *[[My Everything]]* (2014)
* *[[Dangerous Woman]]* (2016)
* *[[Sweetener]]* (2018)
* *[[Thank U, Next]]* (2019)
* *[[Positions]]* (2020)
* *Eternal Sunshine* (2024)

## Turnelari
### Konsert turnelari

### Targʻib qilish maqsadida uyushtirilgan turnelar

### Headlined events

## Mukofotlari
American Music Awards

Bambi Awards

BBC Radio 1’s Teen Awards

Billboard Music Awards

Brit Awards

Japan Gold Disc Award

Kids' Choice Awards

## Manbalar

## Havolalar

* 
*